|  |  |  |
| --- | --- | --- |
|  | | **1.** |
| **TÖRÖKSZENTMIKLÓS VÁROS POLGÁRMESTERE** | | |
| **E L Ő T E R J E S Z T É S** | | |
| A Képviselő-testület 2015. június 25. napján tartandó **rendes nyilvános** ülésére | | |
|  | | |
| Előterjesztő megnevezése: | Markót Imre polgármester | |
| Iktatószám: | 2-131/2015-F-1. | |
| Tárgy: | Az Építményadóra vonatkozó 36/2011. (XII.24.) számú önkormányzati rendelet törvényességi felülvizsgálata | |
| Előterjesztés jellege: | Rendelet tervezet | |
| Melléklet: | 1 db rendelet tervezet  1 db hatásvizsgálati lap | |
| Készítette: | Kovácsné Beregi Judit Adóügyi osztályvezető | |
| Véleményezésre megküldve: | a Képviselő-testület **Pénzügyi és Városfejlesztési Bizottsága**  részére | |
| Törvényességi véleményezésre bemutatva: | 2015. június 15. | |

**Tisztelt Képviselő Testület!**

1. **ÁLTALÁNOS INDOKOLÁS**

Törökszentmiklós Városi Önkormányzat Képviselő-testülete törvényességi felhívást kapott a Jász-Nagykun-Szolnok Megyei Kormányhivataltól.

A Kormányhivatal Építésügyi, Hatósági, Oktatási és Törvényességi Felügyeleti Főosztálya a Magyarország helyi Önkormányzatairól szóló 2011. évi CLXXXIX. törvény (továbbiakban Mötv.) 132. § (3) bekezdés b) pontjában foglalt törvényességi felügyeleti jogkörben eljárva megvizsgálta az építményadóról szóló 36/2011. (XII.24.) számú önkormányzati rendeletet és azt törvényességi felülvizsgálatra utasította.

Felhívta a Képviselő-testületet, hogy az önkormányzati rendelet hatályos jogszabályokkal való összhangját 2015. július 05-ig biztosítsa, és az intézkedéséről legkésőbb a határidő leteltét követő 3 napon belül a Kormányhivatalt értesítse.

Jelen előterjesztés ennek a kötelezettségnek kíván eleget tenni akként, hogy a 36/2011.(XII.24.) számú egységes szerkezetbe foglalt önkormányzati rendeletet hatályon kívül helyezi és az Alaptörvény, a Mötv., valamint a helyi adókról szóló 1990. évi C. törvényben foglaltaknak megfelelően új rendeletet alkot az építményadóról.

1. **RÉSZLETES INDOKOLÁS**

Az 1. § arra vonatkozóan tartalmaz rendelkezést, hogy a helyi adókról szóló törvény által meghatározottak szerint a Törökszentmiklósi Városi Önkormányzat rendelkezik az építményadó fizetési kötelezettségről, keletkezésének és megszűnésének módjáról.

A 2. § meghatározza az adó mértékét adótárgyanként.

A 3. § tartalmazza a helyi adókról szóló 1990. évi C. törvényben rögzített mentességeken túl az önkormányzat által biztosított adómentesség meghatározását.

A 4. § záró rendelkezés mely a hatályba lépés idejét tartalmazza, valamint kimondja a 36/2011. (XII.24.) számú önkormányzati rendelet hatályon kívül helyezését.

1. **ELŐZETES HATÁSVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **társadalmi hatásai:** Az előterjesztés társadalmi tényezőket nem érinti.
2. **gazdasági hatásai:** Az előterjesztésben foglalt tervezet az építményadó, mint helyi adó szabályozását tárgyalja. Jogi lehetőséget teremt az adó beszedésére.
3. **költségvetési hatásai:** Az előterjesztésben foglalt tervezet nem jelent sem többletbevételt, sem többletterhet a költségvetésnek.
4. **környezeti következményei:** A rendeletben foglaltak végrehajtásának nincs környezeti hatása.

1. **egészségi következményei:** Az előterjesztett rendelettervezetnél egészségügyi következményekre nem számítunk.

**VI. adminisztratív terheket befolyásoló hatásai:** A rendeletben foglaltak végrehajtása többlet adminisztratív feladatot nem jelent

**VII. megalkotásának szükségessége:** Az előterjesztésben foglalt tervezet célja ajogszabályoknak történő megfelelés, a törvényesség biztosítása az önkormányzati rendelet alkotásával.

**VIII. a jogalkotás elmaradásának várható következményei:** A törvényességi felhívás kötelezővé teszi, ennek elmaradása a jogszabálysértés fennmaradását és a Mötv. 134. § (2) és a 136. § (2). bekezdéseiben meghatározott jogkövetkezményeket eredményezhet.

**IX. alkalmazásához szükséges személyi, szervezeti, tárgyi és pénzügyi feltételek:** A korábbi rendelet megkívánta feltételektől nem tér el.

Tisztelt Képviselő-testület!

Kérem a rendelet tervezet megvitatását és annak elfogadását!

Törökszentmiklós, 2015. június 15.

**Markót Imre**

**polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**/2015. (…..)**

**ÖNKORMÁNYZATI RENDELETE**

**AZ ÉPÍTMÉNYADÓRÓL**

Törökszentmiklós Városi Önkormányzatának Képviselő-tesetülete, Magyarország Alaptörvénye 32. cikk (1) bekezdés a) és h) pontja valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 13. pontjában meghatározott feladatkörben, a helyi adókról szóló 1990. évi C. törvény (a továbbiakban Htv.) 1. § (1) bekezdésében szereplő felhatalmazás alapján, a Pénzügyi és Városfejlesztési Bizottság jóváhagyásával a következőket rendeli el.

1. **§**
2. Törökszentmiklós városában építményadó (továbbiakban adó) terheli a helyi adókról szóló 1990. évi C. törvény (továbbiakban Htv.) 12. §-ában meghatározott tulajdonosokat a 11. §-ban meghatározott építmények után, a 14. §-ban foglaltak szerint.
3. **§**
4. Az adó alapja: az építmény m2-ben számított hasznos alapterülete

(2) Az adó mértéke: a (3)-(4) bekezdések kivételével az (1) bekezdés szerinti adóalap után 220,-Ft/ m2/év

(3) Kereskedelmi, távközlési, energiaellátó vállalkozási, hitelintézeti, pénzügyi vállakozási biztosítási egyéb pénzügyi tevékenység céljára szolgáló irodák, építmények esetében a hasznos alapterület alapján:

1. 1.500 m2-t meghaladó alapterület esetén: 600,-Ft/ m2/év
2. 500 m2-t meghaladó alapterület esetén: 400,-Ft/ m2/év
3. 500 m2 meg nem haladó alapterület esetén: 220,-Ft/ m2/év

(4) Termelési és raktározási célra szolgáló építmény esetén a hasznos alapterület:

a) 20.000 m2 meghaladó alapterület esetén 400,-Ft/m2/év

b) 10.000.m2 meghaladó de 20.000 m2-t meg nem haladó alapterület esetén 300,-Ft/m2/év

c) 10.000 m2 meg nem haladó alapterület esetén 220,-Ft/m2/év

(5) Amennyiben az építmény használatának célja szerint több feltételnek is megfelel, úgy a magasabb mértékkel kell az adót megtéríteni. Az egy helyrajzi számon ugyanazon tulajdonos, tulajdonában lévő több építmény esetében az azonos használati célú alapterületeket össze kell számítani.

**Adómentesség**

1. **§**

Mentes az adó alól a Htv-ben foglaltakon túl a magánszemély tulajdonában lévő lakás rendeltetésű építmény, ha azt ténylegesen lakás céljára használják, illetve lakatlan.

**Záró rendelkezések**

1. **§**

Jelen rendeletet a kihírdetés napját követő napon lép hatályba és egyidejűleg hatályát veszti a Törökszentmiklós Városi Önkormányzat Képviselő-testületének az építményadóról szóló 36/2011 (XII.24.) számú önkormányzati rendelete.

Törökszentmiklós, 2015. június 25.

Markót Imre Dr. Majtényi Erzsébet

polgármester jegyző